CELEX: 62007CA0105
Language: hu
Date: 2008-01-17 00:00:00
Title: C-105/07. sz. ügy: A Bíróság (negyedik tanács) 2008. január 17-i ítélete (a Rechtbank van eerste aanleg te Antwerpen [Belgium] előzetes döntéshozatal iránti kérelme) – N. V. Lammers & Van Cleeff kontra Belgische Staat (Letelepedés szabadsága – A tőke szabad mozgása – Adójogszabályok – Társasági adó – A leányvállalat által a más tagállami illetőségű anyavállalat részére az utóbbi által nyújtott kölcsöntőke után fizetett kamat – A kamatok átminősítése adóköteles osztalékká – Az átminősítés elmaradása belföldi illetőségű társaságnak fizetett kamatok esetén)

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/12
            
         A Bíróság (negyedik tanács) 2008. január 17-i ítélete (a Rechtbank van eerste aanleg te Antwerpen [Belgium] előzetes döntéshozatal iránti kérelme) – N. V. Lammers & Van Cleeff kontra Belgische Staat
   (C-105/07. sz. ügy) (1)
   
   (Letelepedés szabadsága - A tőke szabad mozgása - Adójogszabályok - Társasági adó - A leányvállalat által a más tagállami illetőségű anyavállalat részére az utóbbi által nyújtott kölcsöntőke után fizetett kamat - A kamatok átminősítése adóköteles osztalékká - Az átminősítés elmaradása belföldi illetőségű társaságnak fizetett kamatok esetén)
   (2008/C 64/17)
   Az eljárás nyelve: holland
   A kérdést előterjesztő bíróság
   Rechtbank van eerste aanleg te Antwerpen
   Az alapeljárás felei
   
      Felperes: N. V. Lammers & Van Cleeff
   
      Alperes: Belgische Staat
   Tárgy
   Előzetes döntéshozatal iránti kérelem – Rechtbank van eerste aanleg te Antwerpen – Az EK 12., az EK 43., az EK 48., az EK 56. és az EK 58. cikk értelmezése – Nemzeti adójogi jogszabály, amelynek alapján valamely leányvállalat által a más tagállamban letelepedett anyavállalat által kölcsönzött összeg után fizetett kamat adóköteles osztaléknak minősült, de nem minősült annak, ha a kamatot a tagállamban letelepedett társaságnak fizették
   Rendelkező rész
   Az EK 43. és az EK 48. cikkel ellentétes az olyan nemzeti szabályozás, mint amely az alapügyben felmerült, és amely alapján a valamely tagállamban belföldi illetőségű társaság által egy másik tagállamban székhellyel rendelkező, vezető testületi tag társaságnak fizetett kamatok osztaléknak minősülnek, és így adókötelesek, amennyiben az adózási időszak kezdetén a kamattal terhelt kölcsön teljes összege magasabb, mint a befizetett jegyzett tőke adózás utáni tartalékkal növelt összege, míg ha ugyanilyen körülmények között e kamatokat olyan vezető testületi tagnak fizetik, amely ugyanabban a tagállamban székhellyel rendelkező társaság, azok nem minősülnek osztaléknak, és így nem adókötelesek.
   
      (1)  HL C 95., 2007.4.28.